internet vaartha 191 Views
ముంబై : భారతీయ స్టేట్‌బ్యాంకుతోపాటు మరో నాలుగు కొత్త విదేశీ బ్యాంకులకు మైన్మార్‌లో సొంతంగా శాఖలు ఏర్పాటుచేసుకుని కార్యకలాపాలు సాగించేందుకు అవకాశం లభించింది. నూరుశాతం సొంతంగా ఏర్పాటైన శాఖలు ఏర్పాటు చేసుకునేందుకు అనుమతులు లభించింది. ఆగ్నేయాసియా దేశం మైన్మార్‌దేశంలోని సెంట్రల్‌బ్యాంకు ముందుగా ప్రాథమిక ఆమోదంలభించింది. మైన్మార్‌ కేంద్రబ్యాంకు, వియత్నామ్‌ బ్యాంక్‌ ఫర్‌ ఇన్వెస్ట్‌మెంట్‌ డెవలప్‌మెంట్‌, తైవాన్స్‌ ఇ ఎస్‌యుఎన్‌ కమర్షియల్‌ బ్యాంకు, దక్షిణకొరియా సిన్‌హాన్‌ బ్యాంకులు కూడా మైన్మార్‌లో శాఖలు ఏర్పాటుచేస్తాయి. సుదీర్ఘక పరిశీలన తర్వాత మా లైసెన్సింగ్‌ కమిటీ ఈ బ్యాంకులకు అనుమ తులు మంజూరుచేస్తున్నట్లు వెల్లడించారు. 12నెలల కాల వ్యవధిలోపు బ్యాంకులు ఏర్పాటుచేయాల్సి ఉంటుంది. మొత్తం మైన్మార్‌ కేంద్రబ్యాంకు మార్గదర్శకాలు పాటించిన తర్వాత తుదివిడత లైసెన్సులు జారీచేస్తామని వెల్లడిం చారు. గత ఏడాది అక్టోబరులో తొమ్మిది విదేశీ బ్యాంకులు మైన్మార్‌లో శాఖలు ఏర్పాటుచేసేందు అనుమతులు జారీ చేసింది. ఐదుదశాబ్దాల తర్వాత విదేశీబ్యాంకులకు మైన్మార్‌ లో అనుమతులు లభించాయి. గత ఏడాది ఏప్రిల్‌లోనే జపాన్‌ టోక్యో మిత్సుబిషి యుఎఫ్‌జె మైన్మార్‌లో మొట్టమొదటి విదేశీబ్యాంకును ఏర్పాటుచేసింది. 1962లో అధికారాన్ని హస్తగతం చేసుకున్న మైన్మార్‌ మిలిటరీ మొత్తం బ్యాంకులను జాతీయకరణ చేసింది. అధికార యంత్రాంగం రాజకీయ, ఆర్థిక సంస్కరణలను అమలుచేస్తూ ఎక్కువ ఆంక్షలను ఎత్తివేశారు. వైదొలుగుతున్న బిలిటరీ ఆధిపత్యంలోని ప్రభుత్వం, నోబెల్‌లారేట్‌ ఆంగ్‌సాన్‌ సూక్యీ కొత్త జాతీయ ప్రజాసామ్య సంఘటన ప్రభుత్వం మూలధన వనరులు మరింతగా పెరిగి పెట్టుబడులు పెంచుకోవాలని తద్వారా ఆర్థిక వృద్ధికి బాటలు వేయాలని నిర్ణయించింది. భారతీయ స్టేట్‌బ్యాంకు ప్రపంచంలోని అనేక దేశాల రాజధానుల్లో వీటి శాఖలు ఏర్పాటు చేయడంతోపాటు అనేక ముఖ్యనగరాల్లో కూడా ఎస్‌బిఐ తన శాఖలను ఏర్పాటు చేసింది.